Тьерри Анри

Тьерри Даниель Анри (; 17 тамыз 1977 жылhttps://www.transfermarkt.com/transfermarkt/profil/spieler/3207, Лез-Юлис, Эссонна, Франция) — франциялық футболшы, шабуылшы, футбол жаттықтырушысы. 1998 жылы әлем, 2000 жылы Еуропа чемпионы атанған.

 Карьерасы 

 Клубтық 
Анридің әкесі гуаделупалық, анасы мартиникалық. Балалық шағында Францияның бірнеше әуесқой клубында және "Монаконың" фарм-клубында жаттықты. 1994 жылы Франция бірінші лигасындағы тұңғыш ойынын өткізді. "Монаконың" бапкері Арсен Венгер оны жартылай қорғаныста ұстады. Көп ұзамай футболшының қабілетін байқаған Венгер оны шабуыл шебіне ауыстырды.

1996/97 жылғы маусымды жақсы өткізген (Сол маусымда "Монако" Франция чемпионаты мен кубогында топ жарды) Тьерри Анриге "Реал Мадрид" скауттарының көзі түсіп, алты жылдық келісім шарт жасасып та қойды. Бірақ ұзамай ол келісім шарттың заңсыз екендігі әшкереленіп, ФИФА Анриге  ақшалай айыппұл салды.

1998 жылғы әлем чемпионатын сәтті өткізген соң футболшыны сатып алғысы келетіп топ клубтар көбейіп кетті. Ақыры 1999 жылы қаңтарда клубтан кетіп тынды. Бірақ "Ювентуске" барған Анри Франциядағы қарқынын жоғалтып алды, жартылай қорғаныста ойнау оған тиімді болмады, маусым соңына дейін үш рет қана гол соқты. Мынадай сәтсіздікттен соң клуб оны трансферге шығарды да, сол жылы тамыз айында бұрынғы бапкері Арсен Венгер жаттықтыратын, 1991 жылдан бері өзінің сүйікті клубына айналған "Арсеналға" ауысты.

"Арсеналда" Анри ең жұлдызды шақтарын бастан кешті. Бірнеше маусым бойы  үздік мергендер қатарында жүрді, екі рет Англия чемпионы атанды. 2001/02 жылғы маусымда 32 гол соғып, чемпионаттың үздік  мергені атанды. 2002 жылы 12 ақпанда клуб сапындағы 100-ші голын "Саутгемптон" қақпасына соқты.

Келесі маусымда Анри 32 гол соқты, 23 нәтижелі пас берді. Бірақ клуб Англия чемпионы атана алмады, есесіне Англия кубогында топ жарды. Ал мергендер көшінде Руд ван Нистелройдан ("Манчестер Юнайтед") кейін екінші орында қалды.

2003/04 жылғы маусым Анри үшін де, "Арсенал" үшін де сәтті болды: клуб Англия чемпионатында бір рет те жеңілмеді, Ал Анри чемпионатта 30 гол соқты. 

2006/07 жылғы маусымның екінші жартысында Анри дерлік ойнамады, жарақаты оған мүмкіндік бермеді. 

2007 жылы жазда 2-3 жылдан бері "Анри "Арсеналдан" "Барселонаға" ауысады екен" деп қаулаған әңгімелер шындыққа айналды. 24 млн еуроға каталониялық клубқа ауысты. "Менің кетуім лондондық клуб үшін пайдалы болуы тиіс, командаластарым көбіне өздері қақпаға тебуге ыңғайлы позицияда тұрса да, допты маған беретін, ал ол үнемі пайда әкелмейтін. Енді "Арсенал" басқаша ойнайды және көптеген биіктерді бағындырады деп сенемін" деді Анри трансфері жайлы.

"Барселонада" өткізген үш маусымда Анри 35 гол соқты. Алғашқы маусымда 19 гол соғып, клубтастары арасында Лионель Мессиден ғана артта қалды. Кейін өзінен 10 жас кіші Педро Родригеспен негізгі құрамдағы орынға таласу оңайға түспеді. 2009/10 жылғы маусымнан соң клуб футболшымен келісім шартты созған жоқ,нәтижесінде 2010 ылы Оңтүстік Африкада өткен әлем чемпионатынан оралған Анри "Нью-Йорк Ред Буллз" клубымен шарт жасасты.

2012 жылы қаңтар айында "Арсеналмен" қысқа мерзімдік келісім шартқа қол қойды. Клуб Анриді Африка Ұлттары кубогына қатысуға кеткен Маруан Шамах пен Жервиньюдің орнына ойнату үшін осы қадамға барған еді. "Арсеналдағы" қайта оралғаннан кейінгі алғашқы ойынын 9 қаңтарда Англия кубогында "Лидске" қарсы өткізіп, 78 минутта жеңіс голын соқты. 

2012 жылы 17 ақпанда Америкаға қайта оралды.

2014 жылы 16 желтоқсанда карьерасын аяқтады.

 Ұлттық құрама 
Анри төрт бірдей әлем чемпионатына (1998, 2002, 2006, 2010) қатысты. 1998 жылғы әлем чемпионатында үш рет көзге түсті: үш ретте де топтық кезеңде гол соқты, екі голды Сауд Арабиясына, бір голды Оңтүстік Африка Республиксына. 2000 жылғы Еуропа чемпионатында да Анри үш гол соқты, біреуін жартылай финалда Португалия қақпасына енгізді. Осы екі турнирде де Франция чемпион атанды.

2004 жылғы Еуропа чемпионатында бір ғана гол соқты, құрама ширек финалдан аса алмады. 2006 жылғы әлем біріншілігінде Анри құраманың жалғыз шабуылшысы ретінде доп тепті, топтық кезеңде бір гол, плей-офф кезеңдерінде бір гол (ширек финалда Бразилияның қақпасына ойын тағдырын шешкен допты) соқты. Бұл чемпионатта Франция құрамасы күміс жүлдегер атанды.

Анри 2008 жылғы Еуропа біріншілігінде бір ғана гол соқты, бұл құраманың чемпионаттағы жалғыз голы-тұғын. Құрама бұл долы да, 2010 жылғы әлем чемпионатында да топтан шыға алмады. 2010 жылғы турнирден соң құрамадағы карьерасын аяқтады.

 Бапкерлік 
2015 жылы "Арсеналдың" жасөспірімдер командаларының бірін жаттықтырды. 2016-18 жылдары Бельгия құрамасының бапкерлер штабында қызмет жасады. 

2018 жылы 13 ақпанда "Монаконың" бас бапкері боп тағйындалып, 2019 жылы қаңтарда ол қызметтен кетті. Оған клубтың қанағаттанарлықсыз нәтижесі мен Анри мен футболшылар арасындағы түрлі түсініспеушіліктер себеп болды.

 Жетістіктері 
 Командалық 
 «Монако»
 Франция чемпионы: 1996/97
 Франция кубогы: 1996/97
 «Ювентус»
 Интертото кубогы: 1999
 «Арсенал»
 Англия чемпионы (2): 2001/02, 2003/04
 Англия кубогы (3): 2001/02, 2002/03, 2004/05
 Англия суперкубогы (2): 2002, 2004
 «Барселона»
 Испания чемпионы (2): 2008/09, 2009/10
 Испания кубогы: 2008/09
 УЕФА Чемпиондар Лигасы: 2008/09
 Испания суперкубогы: 2009
 УЕФА Суперкубогы: 2009
 Клубтар арасындағы әлем чемпионы: 2009
 «Нью-Йорк Ред Буллз»
 MLS шығыс конференциясының жеңімпазы (2): 2010, 2013
 MLS Supporters' Shield: 2013
 Франция
 Әлем чемпионы: 1998
 Еуропа чемпионы:: 2000
 Конфедерациялар кубогы: 2003
 Жастар арасындағы Еуропа чемпионы (19): 1996
 Жеке 
 ӘЧ-2006 символикалық құрамасы
 Францияның үздік жас футболшысы: 1997
 Францияның үздік футболшысы (5): 2000, 2003, 2004, 2005, 2006
 Алтын бутсы иегері (2): 2004, 2005
 Англия премьер-лигасының үздік мергені (4): 2002, 2004, 2005, 2006
 Англия премьер-лигасының үздік футболшысы (2): 2003/04, 2005/06
 Еуропадағы жыл футболшысы (Onze d'Or) (2): 2003, 2006
 Конфедерациялар кубогының үздік мергені: 2003
 Конфедерациялар кубогының үздік футболшысы: 2003
 «Арсенал» тарихындағы үздік мерген: 228 гол
 Франция құрамасы тарихындағы үздік мерген: 51 гол
 ФИФА 100

 Статистикасы 

 Клубтық 
КлубМаусымЛигаКубокЕурокубокБасқа даБарыОйынГолОйынГолОйынГолОйынГолОйынГолМонако1994/9583000000831995/961833010002231996/9736930910048101997/9830450970044111998/99131105000191Бары105201202480014128Монако B
(фарм-клуб)1994/9519600−−001961995/9610000−−001001996/972100−−0021Бары317000000317Ювентус1998/991631000201931999/000000100010Бары163101020203Арсенал1999/003117511380048262000/013517411440053222001/023324511170049322002/033724511271055322003/043730331051151392004/05322510851042302005/063227111151045332006/0717103171002712Бары254174279854241370226Барселона2007/083012741030047192008/092919111260042262009/10214106040324Бары8035952894012149Нью-Йорк Ред Буллз201012200−−001222011291500−−0029152012271500−−0027152013321000−−0032102014351000−−003510Бары1355200000013552Арсенал
(аренда)2011/124121100072Бары4121100072«Арсеналда» бары2581752910864241377228Барлығы625292511513959101825367

 Дереккөздер 

 Сілтемелер 
Профилі
Профилі
Санат:Арсенал Лондон ФК ойыншылары
Санат:Франция футболшылары
Санат:17 тамызда туғандар
Санат:Монако ФК ойыншылары
Санат:Ювентус ФК ойыншылары
Санат:Барселона ФК ойыншылары
Санат:Футболдан әлем чемпиондары
Санат:Футболдан Еуропа чемпиондары
Санат:Франция Ұлттық футбол құрамасының ойыншылары
Санат:Франция футбол жаттықтырушылары
Санат:Монако ФК жаттықтырушылары
Санат:Нью-Йорк Ред Буллз ФК ойыншылары